N'eo ket tre an hevelep tro-spered hag hini a gaver gant an "Eskemmant" (Shareware) pe zoken an Netrant" (Freeware) zo boazet da arveriaded ar PC, e-lec'h ma skriv hiniennoù distag goulevigoù plijus a ginnigont marc'hadmat pe digoust d'an holl. Evit ar MDZ e kenlabour ur rouedad arbennigourien, mennet da skrivañ ar gwellañ meziant a c'heller evit pep tachenn. Embannet e vez an tarzhoù, zo enno "sekredoù oberiañ"  a-stroll gant ar meziant e-unan. Peadra d'an neb a fell dezhañ ouzhpennañ pe kemmañ un dra bennak d'hen ober, kement ha dezhañ pourvezañ e gemmoù d'an holl. Dre ar Genrouedad e teu buan a-walc'h ar seurt raktres da vont war-raok fonnusoc'h hag efedusoc'h eget e n'eus forzh pe embregerezh prevez.